open-index/open-wikipedia-markdown huggingface dataset:
Estany Negre

**Estany Negre** ('must järv' või 'must tiik'; katalaani keeles ka *estany Negre*, *estany Negre de Comapedrosa*, *estany Negre de Coma Pedrosa*, *Estany Negre de Comapedrosa*, *Estany Negre de Coma Pedrosa*) on väike mägijärv (liustikujärv) Andorras La Massana vallas Arinsali küla keskusest loodes Andorra la Vellast 11 km loodes 2630,9 m või 2627 m kõrgusel merepinnast. 8ee on üks Andorra kõrgemaid järvi. Sellest voolab välja Estany Negre jõgi, mis 40 m allpool jõuab väiksema järve Basses del'Estany Negre. Järve suurim pikkus on 0,22 km ja suurim laius 0,13 km. Pindala on 1,5 ha, suurim sügavus 16 m.  

Järve ümber on Sanfonsi mäetipp (2889 m), Agulla de Baiau, Baiau mäekuru ja Andorra kõrgeim mäetipp Comapedrosa (2942 m; kirdes). Sanfonsi mäetipp ja Baiau mäetipp (2885 m) märgistavad Hispaania piiri.  Järv kuulub Comapedrosa orgude loodusparki. 

Järve loomastikku kuuluvad lumepüü ja sisalik *[[Iberolacerta bonnali]]*.
 
Matkarada GR-11 ja siin sellega kattuv suusarada kulgevad järve idakalda kohal. Matkarada kulgeb suuremate järvede Baiau järvede suunas üle Hispaania piiri, aga sageli kasutatakse seda ka Comapedrosa mäetipule ronimiseks. Mäetipp on rahvusvahelisest matkarajast linnulennult umbes 400 m kaugusel. Järvest kirdes on Estany Negre kaljud (*Rocs de l'Estany Negre*). Järve juurde pääseb Arinsalist mööda matkarada GR-11, möödudes Comapedrosa mägionnist ja Basses de l'Estany Negrest. 

## Vaata ka
*Andorra järvede loend
*Andorra jõgede loend
*Andorra loodus
*Andorra geoloogiline ehitus
*Matkamine Andorras

## Välislingid
Reivyčiai

**Reivyčiai** (žemaidi *Reivītē*) on küla Leedus Mažeikiai rajoonis Reivyčiai vallas.

Reivyčiai asub Ašva jõe ääres.

Urvikiais on raamatukogu.

Küla on esmamainitud 1661. aastal (*Rywiecie*). Külas oli ka mõis, mis Jaanuariülestõusu järel riigimõisaks muudeti ja 1870. aastal Nikolai Nikolajevitš Posnjakovi valdusse läks. 1903. aastal elas mõisasüdames 80 venekeelset asukat. 1925. aastal rajati külla algkool. Teise maailmasõja järel tegutses kool inimeste kodudes, kuni see 1960. aastal suleti. 1949. aastal asutati külas kolhoos. 1959. aastal rajati külla raamatukogu. 1990. aastatel liideti osa külast Mažeikiai linnaga.

Küla on saanud nime isikunime Reivytis järgi.

## Elanikkond


* 141 (1902)
* 470 (1923)
* 398 (1959)
* 667 (1970)
* 1218 (1979)
* 1280 (1981)

* 1563 (1986)
* 258 (1989)
* 367 (2001)
* 385 (2011)
* 565 (2021)


## Viited

## Välislingid
*Küla portaalis vietoves.Lt
* Küla Mažeikiai piirkonna entsüklopeedias
Zastava M70

**Zastava M70** (serbia keeles Застава М70) on Jugoslaavia automaatpüss. Selle konstrueeris moonale 7.62×39mm Zastava relvatehas. See on Nõukogude AK-47 litsentseerimata koopia. Jugoslaavia ei saanud poliitiliste pingete (nt kuna keeldus Varssavi Lepingu Organisatsiooniga liitumast) luba ise AK-47 toota ning Jugoslaavia relvurid pöördprojekteerisid selle. Kuigi sisuliselt on tegu sama relvaga, on M70-l mõned eelised, näiteks on sellega parem lasta vintpüssigranaate.

Jugoslaavia Rahvaarmee võttis M70 kasutusele aastal 1970, alguses oli see kasutusel paralleelselt püssiga Zastava M59/66. Republika Srpska kasutas relva M70 Bosnia sõjas. Relv on 2025. aasta seisuga endiselt tootmises.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Endised kasutajad
*  Afganistani Islami Vabariik
* 
*  Jugoslaavia Föderatiivne Sotsialistlik Vabariik
*  Republika Srpska
*  Zaire'i Vabariik
*  UNITA

## Vaata ka
* Ründevintpüsside loend
* Zastava M21
* Zastava M90

## Viited

## Kirjandus
* 
* 
*
Dodo Pizza

**Dodo Pizza** (vene keeles Додо Пицца) on Vene pitsarestoranide kett. See asutati aastal 2011 Sõktõvkari linnas, praegu asub peakontor Moskvas. Dodo Pizza restorane on 21-s Euroopa, Lähis-Ida, Aafrika ja Aasia riigis enam kui 1000.

Dodo Pizza tegutseb ka Eestis.

## Viited
Basses del'Estany Negre

**Basses de l'Estany Negre** 'Must järve lombid' on väike järv Andorras La Massana vallas Arinsali lähedal mägedes. Järvest voolab läbi Estany Negre jõgi, mis kuulub Ebro valgalasse.  Jõgi saab alguse 40 m kõrgemal suuremast järvest Estany Negrest, mille järgi see järv ja ka jõgi on nime saanud.  Kõrgus merepinnast on  2592,2 m või 2584 m. 

Mõlemast järvest möödub matkarada GR-11, mis möödub Hispaania piiri lähedal Andorra kõrgeimast tipust Comapedrosast.
Frisk Asker

**Frisk Asker Ishockey**, üldtuntud kui **Frisk Asker**, on Norra jäähokiklubi, mis asub Askeris, umbes 20 km Oslost. Meeskond mängib Norra kõrgeimal jäähokitasemel, Fjordkraftligaenis, ning peab oma kodumänge Varner Arenal. Klubi värvid on oranž, must ja valge.

Frisk Asker on osa spordiklubist IF Frisk Asker, mis asutati 1922. aastal. Jäähokiosakond loodi 1935. aastal. Pärast ühinemist klubiga IK Tigrene 1969. aastal tõusis Frisk üheks tugevamaks Norra hokiklubiks, tema sportlased tulid 1970. aastatel kaks korda Norra meistriks ja võitsid neli põhihooaja võitu. 2000. aastatel lisandus veel üks meistritiitel ja üks põhihooaja võit, mil meeskond kandis nime **Frisk Tigers**.

## Ajalugu
Frisk on üks Norra vanimaid jäähokiklubisid, jäähoki osakond loodi 1935. aastal. Esimesed aastad mängiti peamiselt madalamatel piirkondlikel tasemetel.

1968. aastal algas klubi uus tõusuaeg, kui talunik Bjørn Mortensen otsustas kogukonnale tagasi anda, ehitades Askerisse sisekülmhoone, esimese omataolise Oslo piirkonnas. Askerhallen avati 31. augustil 1969 ning see andis klubile olulise tõuke.

Tollal oli Askeril suurepärane jäähall, kuid vähe mängijaid; samas Oslos tegutsenud klubi Tigrene kannatas vastupidise probleemi all. Seetõttu otsustasid klubid ühineda. Kohe pärast ühinemist tõusis Frisk üheks liidriklubiks Norra liigas.

Mais 1972 tabas klubi suur tagasilöök: Askerhallen sai tulekahjus tugevalt kahjustada. Mortensen jätkas siiski oma toetust ning hall ehitati uuesti üles – uus Askerhallen avati 1973. aastal.

1970. aastad olid Friski jaoks kõige edukamad, meistriks tuldi 1975. ja 1979. aastal.

1970. aastatel mängis Frisk endiselt kõrgliigas ning oli tuntud oma noormängijate kasvatamise poolest. Treener Barry Smithi juhtimisel jõuti 1986. aastal taas finaali. Majanduslikud raskused viisid klubi aga langusesse ning 1990. aastate keskel langeti liigast välja. Ühinemine kohaliku klubiga Holmen nime all Asker Hockey ei olnud edukas, ning 1995. aastal naasis Frisk iseseisvalt kõrgliigasse.

1970- aastate alguses stabiliseerus Frisk Asker taas tugeva kõrgliigaklubina. 2002. aastal tuldi kolmandat korda Norra meistriks, alistades finaalis Storhamar Dragonsi.

Neljandat korda tuldi meistriks 2019. aastal.

## Viited

## Välislingid
* Klubi koduleht
* Eliteprospects.com
Narvik IK

**Narvik IK** on Norra jäähokiklubi, mis asub Narvikis (Nordlandis). Klubi mängib alates 2024. aastast Norra kõrgliigas Fjordkraftligaenis, kuid osales kahel hooajal Fjordkraftligaenis aastatel 2019–2021. Narvik oli esimene Põhja-Norrast pärit meeskond, kes pääses mängima Fjordkraftligaenis.

Meeskonna mänguvormid on sinised valgega, alternatiivina valged sinisega.

## Koduhall
Koduhall on Nordkraft Arena. Enne jäähalli valmimist pidi klubi treenima väliväljakutel ning mängima mänge Rootsis. See jäähall on teine Põhja-Norras ehitatud jäähall pärast Tromsø jäähalli. Nordkraft Arena avati kasutamiseks 29. detsembril 2010.

## Välislingid
* Klubi koduleht
* Eliteprospects.com

## Viited
Nidaros Hockey

**Nidaros Hockey** on Trondheimist pärit Norra jäähokiklubi, mis asutati 14. juulil 2014. Pärast üheksat hooaega Norra esiliigas (1. divisjon) tõusis klubi 2025. aastal Norra kõrgeimasse liigasse, Fjordkraftligaen. 

Meeskond peab oma kodumänge Leangen Ishall jäähallis.

## Ajalugu
Pärast Rosenborgi pankrotti 2014. aastal ei olnud Trondheimis enam ühtegi meeskonda, kes mänginuks Norra kahes kõrgeimas jäähokiliigas. Sooviga taastada tipptasemel jäähoki linnas, asutati *Nidaros Ishockeyklubb*.

## Välislingid
* Klubi koduleht
* Eliteprospects.com

## Viited
Sparta Sarpsborg

**Sparta Sarpsborg** on Norra jäähokiklubi mis asub Sarpsborgis. Meeskond mängib Norra kõrgeimal jäähokitasemel, Fjordkraftligaenis. Kodumängud peetakse Sparta Amfi jäähallis, mis on ühtlasi Norra vanim jäähokiareen. Klubi värvid on sinine, kollane ja valge.

## Ajalugu
IL Sparta jäähokiosakond asutati 1958. aastal. Klubi sai tugeva alguse, kui 1963. aastal avati Norra esimene sisejäähall: Sparta Amfi. Kolme aasta jooksul tõusti kõrgliigasse (Eliteserien), olles esimene meeskond väljaspool Oslot, kes sinna pääses. Tõus jäi aga lühikeseks ning suurema osa 1960.–1970. aastatest mängiti teises liigas, aeg-ajalt taas kõrgliigas.

1980. aastad olid Sparta kuldajastu. Peatreener Lasse Bäckmani juhtimisel ning tugevdatuna mitme norra mängijaga teistest klubidest ja mõne rootsi tähega, võideti Norra meistritiitel 1984. aastal. Saavutus kordus 1989. aastal, kui finaalis alistati favoriit Trondheim pärast seda, kui Sparta oli napilt pääsenud play-off’ile.

Edule järgnesid aga majanduslikud raskused ja 1995. aastal kuulutas Sparta välja pankroti, olles ainus spordiklubi Norras, kes seda on teinud. Klubi pidi alustama uuesti kolmandast liigast ja paljud mängijad lahkusid teistesse klubidesse. Hiljem pöördusid mitmed neist mängijatest Spartasse tagasi ja 1997. aastaks oli meeskond tagasi Eliteserienis, kus nad on püsinud sellest ajast peale.

2004. aastal muudeti meeskonna nimeks **Sparta Warriors**.

Hooajal 2008–2009 võitis meeskond põhihooaja ja saavutas hõbemedali Norra meistrivõistlustel pärast kaotust finaalis Vålerengale.

2020. aastal võeti uuesti kasutusele nimi **Sparta Sarpsborg**.

**Sparta Warriorsi** mitteametlik hümn on laul I'm Forever Blowing Bubbles.

## Välislingid
* Klubi koduleht
* Eliteprospects.com

## Viited
Stjernen Hockey

**Stjernen Hockey** on Fredrikstadist pärit Norra jäähokiklubi, mille koduhall on Stjernehallen. Klubi asutati 1960. aastal.

Stjerneni põhimeeskond on mänginud järjestikku meeste jäähoki kõrgeimas liigas (Fjordkraftligaen) alates 1974. aastast. Klubi on tulnud Norra meistriks kahel korral: aastatel 1981 ja 1986, ning võitnud põhihooaja meistritiitli hooajal 1986/87.

## Välislingid
* Klubi koduleht
* Eliteprospects.com

## Viited
Lillehammer IK

**Lillehammer IK** on Norra jäähokiklubi, mis asub Lillehammeris ja asutati 2. novembril 1957. Hooajal 2021/22 mängis meeskond Norra kõrgeimal tasemel, Fjordkraftligaenis. Kodumänge peetakse Eidsiva Arenal.

Hooajal 1993/1994 tuli klubi Norra meistriks, alistades finaalis Storhamar Dragonsi.

## Välislingid
* Klubi koduleht
* Eliteprospects.com

## Viited
Lørenskog IK

**Lørenskog IK** on Norra jäähokiklubi, mis asub Lørenskogis, vahetult ida pool Oslot. Klubi asutati 1963. aastal nime all **Lørenskog Ishockey Klubb Allianse Idretts Lag** (Lik AIL).

Aastatel 2008–2018 mängis meeskond Norra kõrgeimal tasemel Fjordkraftligaenis ning jõudis finaali kahel korral: 2012 ja 2016. 

2018. aasta kevadel ei saanud klubi uuendatud eliitsarjalitsentsi pikaajaliste majanduslike probleemide tõttu. Selle tulemusena langetati klubi madalamasse liigasse, tipptasemel tegevus läks pankrotti ning klubi pidi alustama uuesti madalaimalt liigatasemelt.

Alates 2008. aastast peab klubi oma kodumänge Lørenskog Ishallis.

## Välislingid
* Klubi koduleht
* Eliteprospects.com

## Viited
Cognaci ringkond

**Cognaci ringkond** on ringkond Prantsusmaal Uus-Akvitaania piirkonnas Charente'i departemangus. Ringkond koosneb 107 vallast. Seal elas 98 817 inimest 2022. aastal.

Ringkond asub departemangu edelaosas.

## Koosseis
### Kantonid

Cognaci ringkonda kuuluvad järgmised kantonid (sh mõni vaid osaliselt):

* Charente-Champagne'i kanton (21 valda)
* Charente-Sudi kanton (40 valda)
* Cognaci 1. kanton (7 valda)¹
* Cognaci 2. kanton (7 valda)¹
* Jarnaci kanton (17 valda)
* Val de Nouère'i kanton (16 valda 23-st)
¹Cognaci vald kuulub nendesse kantonitesse vaid osaliselt

### Vallad

Cognaci ringkonnas on järgmised vallad 1. jaanuari 2025. aasta seisuga (sulgudes INSEE koodid):

## Juhtimine
Alamprefektid
*1979– Michel Mathieu
*1986–1988 Michel Delpuech
*–1990 Georges Girodet
*1990–1992 Bernard Dumolard
*1992– Paul Ambrosini
*1996–2000 François Lecot
*2000– Bernard Jouineau
*2003– Roselyne Farges
*–2008 Jean-Michel Quiard
*2008–2014 Guy Tardieu
*2014–2016 Olivier Maurel
*2016–2017 Jean-Yves Le Merrer
*2017–2021 Chantal Guelot
*2021–2024 Sébastien Lepetit
*2024– Nathalie Clarenc

## Viited
La Rochelle'i ringkond

**La Rochelle'i ringkond** on ringkond Prantsusmaal Uus-Akvitaania piirkonnas Charente-Maritime'i departemangus. Ringkond koosneb 58 vallast. Seal elas 2022. aastal 231 319 inimest.

Ringkond asub departemangu põhjaosas. Ringkonna lääneossa kuulub ka L'Île-de-Ré saar.

## Koosseis
### Kantonid

La Rochelle'i ringkonda kuuluvad järgmised kantonid (sh mõni vaid osaliselt):

* Aytré kanton (4 valda)
* Châtelaillon-Plage'i kanton (5 valda 8-st)
* L'Île de Ré kanton (10 valda)
* La Jarrie kanton (12 valda 14-st)
* Lagordi kanton (6 valda)
* Maransi kanton (20 valda)
* La Rochelle'i 1. kanton (1 vald)¹
* La Rochelle'i 2. kanton (1 vald)¹
* La Rochelle'i 3. kanton (1 vald)¹
¹La Rochelle'i vald kuulub nendesse kantonitesse vaid osaliselt

### Vallad

La Rochelle'i ringkonnas on järgmised vallad 1. jaanuari 2024. aasta seisuga (sulgudes INSEE koodid):

## Viited
Parajäähoki

**Parajäähoki** (varem tuntud kui **kelguhoki**) on võistkondlik spordiala, mis on välja arendatud jäähoki põhjal ja mida mängitakse näiteks paraolümpiamängudel.

See ala sobib hästi neile, kes ei saa näiteks põlve- või muu spordivigastuse tõttu tavapärast jäähokit mängida. Para jäähoki sobib kõigile – sõltumata soost, vanusest või kogemusest.

Selle spordialaga alustamine on tegelikult lihtsam kui tavalise jäähokiga, kuna kelku, mida kasutatakse liikumiseks, saab reguleerida nii, et juba esimesel proovikorral saab osaleda näiteks jäätreeningu ajal toimuvas mängus. Muidugi nõuab tippu jõudmine aktiivset ja eesmärgipärast treenimist nagu igasugune võistlussport.

Erinevalt tavalisest jäähokist liiguvad mängijad jääl kelkudel, mille all on terad. Kasutatakse kahte lühikest keppi, millega saab nii litrit lükata kui ka hoogu võtta ja kelku juhtida. Mängijaid on väljakul sama palju kui tavahokis. Mänguaeg on 3 × 15 minutit. Para jäähokis on taklamine lubatud, kuid seda tohib teha ainult kehaga, mitte kelguga. Mängijate varustus on sarnane tavalise jäähoki varustusega, kuid näokaitseks on kõigile mängijatele kohustuslik kasutada näokaitsevõrega kiivrit.

## Ajalugu
Parajäähoki töötati välja 1960. aastatel Stockholmi taastusravikeskuses. 1994. aastal sai sellest ametlik paraolümpiaala. Tänapäeval on para jäähoki populaarne mitmel pool maailmas, sealhulgas Põhja-Ameerikas ja Põhjamaades.

Eestis hakati parajäähokit mängima 2000. aastate teisel poolel. Juunis 2010 toimus Soomes, Kisakallio spordikeskuses, Eesti jaoks oluline rahvusvaheline kelguhokiturniir, kus Eesti koondis saavutas kindla esikoha.

## Viited

## Välislingid

*Rahvusvaheline parajäähoki alaliit
Sadulnokk-toonekurg

**Sadulnokk-toonekurg** (*Ephippiorhynchus senegalensis*) on toonekurglaste sugukonda kuuluv linnuliik.

## Välimus
Sadulnokk-toonekurg on 145–150 cm pikk. Tiibade siruulatus on 240–270 cm. Kaalub 6 kg. Isaslind on suurem kui emaslind.

Pea, kael, tiivad ja saba on mustad. Selg, rind ja kõht on valged. Nokk on pikk, kitsas ja veid ülespoole kõver. Nokk on punane, noka keskosa on must. Nokatüviku ülaosa on kaetud kollase sadulakujulise nahaga. Kummalgi pool nokka on kollane lott. Jalad on hallikasrohelised, liigeste kohalt roosad. Isaslinnul on pruunid silmad, emaslinnul kollased. Rinna keskel on 40–50 mm läbimõõduga sulgedeta punane laik, mida näha vaid siis, kui lind seisab püsti. Sarnaneb välimuselt pugal-toonekurega, kuid pugal-toonekure nokk on üleni must ja jalad on punased.

Pugal-toonekured kõnnivad aeglaselt, ühes sekundis teevad 0,7–1 sammu. Sammu pikkus on 0,8–1,2 m.

Enne maapinnalt lendu tõusmist jooksevad 2–3 sammu, pesast või puu otsast lendutõusul hüppavad ühe korra. Lendavad aeglaste tiivaliigutustega, tihti liuglevad tõusvatel õhuvooludel. Lennates hoiavad kaela üleni väljasirutatult.

## Levik
Sadulnokk-toonekure levila ulatub Senegalist Etioopiani, lõunas Lõuna-Aafrika Vabariigini.

Elavad padurates, märgadel rohumaadel ning jõgede ja järvede ääres. Tavaliselt väldivad metsi.

## Toitumine
Toituvad peamiselt kuni 500 g kaaluvatest kaladest, kuid ka krabidest, krevettidest, konnadest, väikestest imetajatest, noortest lindudest, putukatest ja limustest.

Toituvad üksikult või paarides, mõnikord kuni 12-linnulistes parvedes.

## Pesitsemine
Pesitsevad üksikult. Kahe meetri laiune ja 50 cm sügav pesa on ehitatud okstest ning vooderdatud taimede ja mudaga. Pesa on puu otsas 5–24 m kõrgusel. Võivad pesitseda ka kaljudel.

Pesitsusaeg algab vihmaperioodi lõpus või kuival perioodil. Kurnas on 2–3 muna mõõtmetega 82,5 × 58,5 mm. Mune hauvad mõlemad vanemad 30–35 päeva.

## Eluiga
Sadulnokk-toonekurg võib elada 36-aastaseks.

## Viited

## Välislingid
Comapedrosa jõgi

**Comapedrosa jõgi** (katalaani *Riu de Comapedrosa*; oktoobrini 2010 *Coma Pedrosa jõgi*, katalaani *Riu de Coma Pedrosa*) on Ebro jõgikonda kuuluv jõgi Andorras La Massana vallas Arinsali lähedal, Estany Negre jõe jätk. Jõgi voolab itta, kuni ühineb 1750 m kõrgusel Aiguës Junteses ('liidetud veed') Pla de l'Estany jõega, moodustades Pollósi jõe, mis Arinsalis ühineb Comallemple jõega Arinsali jõeks.

Comapedrosa jõge toidavad veel Canals de l'Alt ning Jubanya allikas ja Font del Fenoll. Ka järvest Estany de les Truites (2263 m merepinnast) viib väike lisajõgi vett Comapedrosa jõkke.

Matkarada GR-11, mis ühendab Arinsali keskust Comapedrosa mäemassiivi ja Hispaania piiriga, kulgeb jõega enam-vähem kaasa. Selle raja ääres kiviviske kaugusel Cabanast kagus on järve Estany de les Truites ääres Comapedrosa mägionn (*Refugi de Comapedrosa*).
Kristi Hunt

**Kristi Hunt** (sündinud 27. veebruaril 1978) on Eesti jurist ning avaliku ja erasektori tippjuht. 

Hunt on töötanud juhtivatel ametikohtadel riigiteenistuses ja eraettevõtetes. Ta on tegutsenud kohtutäiturite, pankrotihaldurite, digiriigi arenduse ning interimjuhtimise valdkonnas. 2014. aastal kandideeris ta Euroopa Parlamendi valimistel.

Kristi Hunt on lõpetanud 1996. aastal Puurmani Keskkooli ja 1997. aastal Tallinna Juhkentali Kaubanduskooli protokolli ja etiketi erialal (*cum laude*). Aastatel 1999–2001 õppis ta Tallinna Ülikooli Õigusakadeemias õigusteadust.

Ametialast teekonda alustas Kristi Hunt Maksuametis, kus ta oli aastatel 2001–2004 väikeste ja keskmise suurusega ettevõtete talituse juhataja. Ta lõi ümbrikupalkade operatiivgrupi ja osales e-Maksuameti loomise töörühma töös. Aastatel 2004–2010 oli ta AS Falck Eesti Grupp / AS Ühisteenused tegevdirektor, aastatel 2010–2012 SA Tallinn 2011 turundus- ja kommunikatsiooniosakonna juhataja.

Alates 2012. aastast on ta olnud ettevõtja ja aastatel 2012–2017 Eesti Väike- ja Keskmiste Ettevõtjate Assotsiatsiooni õiguse ja kommunikatsiooni direktor. Kristi Hunt on olnud mitme MTÜ ja ettevõtte asutaja ja juhatuse liige. Ta on juhtinud raamatupidamis- ja õigusteenuseid pakkuvat Mafilda OÜd ning õigusbürood Aulik Hunt, olles ise nende omanik. 

Aastatel 2014–2017 oli ta Päästeameti vabatahtlike valdkonna nõunik.

Aastatel 2017–2021 oli ta Kohtutäiturite ja Pankrotihaldurite Koja tegevjuht (kantsler).

Aastatel 2021–2023 oli ta Velström Vallner Tohver OÜ tegevjuht.

Aastatel 2023–2025 oli ta Majandus- ja Kommunikatsiooniministeeriumi digiriigi arengu osakonna juhataja. Alates 1. jaanuarist 2025 on ta Maa- ja Ruumiameti tugiteenistuse direktor.

## Ühiskondlik tegevus
2014. aastal kaasasutas ta sotsiaalse algatuse MTÜ Puude Taga On Inimene, mille eesmärk oli luua sidemeid puuetega ja puudeta inimeste vahel.

## Euroopa Parlamendi valimised
2014. aastal kandideeris Kristi Hunt Euroopa Parlamendi valimistel. Ta keskendus kampaanias avaliku halduse läbipaistvusele, digiriigi arengule ja kodanike kaasamisele.

## Välislingid
* Kristi Hunt: uue täitemenetluse süsteemiga kaotab Eesti inimene, Äripäev, 26. juuni 2019
* Kohtutäiturid pakuvad tasuta õigusnõu, Raamatupidaja.ee, 19. juuni 2019
* \"Tugev ajutine juhtimine ehk interim-juhtimine\", VVT blogi, 2022
* \"Interim-juht kui kriiside lahendaja\", VVT, 2023
* \"Juhtimisvahetus kui arenguvõimalus\", VVT, 2023

### Videoesinemised

* Miks kaasata interim-juhti? Kristi Hunt selgitab

* YouTube: Kristi Hunt interimjuhi rollist
Font del Fenoll

**Font del Fenoll** 'Tilliallikas' on Ebro jõgikonda kuuluv allikas Andorras La Massana vallas Arinsali lähedal. Selle vesi suubub üsna kohe Comapedrosa jõkke. Allika ümbruses kasvab põhiliselt segamets ja rohi.

Allikast möödub matkarada GR-11, mille kaudu jõuab Arinsali keskusest Comapedrosa mäemassiivini. Comapedrosa mägionn (*Refugi de Comapedrosa*) on mõne kilomeetri kaugusel läänes.
Estany de les Truites

**Estany de les Truites** 'Forellijärv või Forellitiik' on Ebro jõgikonda kuuluv väike mägijärv Andorras La Massana vallas Arinsali lähedal Comapedrosa orgude looduspargis Pic dels Asprese ja Pic del Port Velli jalamil 1,6 km Comapedrosa mäetipust lõunas. Kõrgus merepinnast on 2262,7 m või 2250 m või 2289 m. 

Järv on hapnikurikas ja seal jõeforelli, kelle järgi mägi on nime saanud.

Estany de les Truites paikneb Arinsali keskusest läänes, umbes 200 m vasakul matkarajast GR-11, mille kaudu jõuab Arinsali keskusest Comapedrosa tippu. Arinsali suusakeskuse parkimisplatsilt 1900 m kõrgusel on järv kahe tunni jalgsimatka kaugusel. Kohe põhja pool on Comapedrosa mägionn (*refugi de Comapedrosa*) ehk Estany de les Truitese mägionn, mis mahutab 49 inimest. 

Järve toidab väike mägioja, mis saab alguse järvest edelas, samuti nimetud allikad ja sulamisvesi. Järv on kunstliku paisuga paisutatud. Vee äravool toimub Comapedrosa jõe ehk Coma jõe lisajõe kaudu ida suunas. 

## Välislingid

*Camí de l'Estany de les Truites passant per Comallempla, ordino.ad
Rozanov

**Rozanov** (vene keeles Розанов) on vene perekonnanimi; selle naissoost variant on **Rozanova**.

## Nime kandjaid

* Irina Rozanova (sündinud 1961), vene näitleja
* Maria Rozanova (1929–2023), vene kirjastaja ja toimetaja
* Olga Rozanova (1886–1918), vene avangardistlik maalikunstnik
* Sergei Rozanov (1870–1937), vene klarnetist
* Vassili Rozanov (1856–1919), vene kirjanik ja filosoof

## Vaata ka

* Rjazanov
Rjazanov

**Rjazanov** (vene keeles: Рязанов) on vene perekonnanimi; selle naissoost variant on Rjazanova. 

## Nime kandjaid

* Aleksandr Rjazanov (sündinud 1953), ärimees ja poliitik 
* Aleksei Rjazanov (1920–1992), Nõukogude Liidu aegne Teise maailmasõja lennuäss 
* David Rjazanov (1870–1938), marksistlik õpetlane 
* Eldar Rjazanov (1927–2015), filmirežissöör 
* Darja Rjazanova (sündinud 2000), vene tõstja
* Jekaterina Rjazanova (sündinud 1991), endine iluuisutaja
* Vera Sell-Rjazanoff (sündinud 1951), vene-saksa maalikunstnik ja filosoof
* Irina Rjazanova (sündinud 1938), endine tennisemängija
* Mihhail Rjazanov (sündinud 1986), vene jäähokimängija 
* Pjotr Rjazanov (1899–1942), helilooja ja õpetaja 
* Raissa Rjazanova (sündinud 1944), vene näitleja 
* Juri Rjazanov (1987–2009), võimleja 
* Juri Rjazanov (sündinud 1970), vene ärimees ja poliitik

## Vaata ka

* Rozanov
Jõujumbud (film)

**"Jõujumbud"** (inglise keeles "The Powerpuff Girls Movie") on 2002. aastal valminud Ameerika Ühendriikide animafilm.

Filmi režissöör on Craig McCracken, stsenaristid Charlie Bean, Lauren Faust, Craig McCracken, Paul Rudish ja Don Shank. Filmi tootjad on Warner Bros. ja Cartoon Network Studios.

## Osatäitjad
* Catherine Cavadini
* Tara Strong
* E. G. Daily
* Roger L. Jackson
* Tom Kane
* Tom Kenny
* Jennifer Hale
* Jennifer Martin

## Vaata ka
* Jõujumbud

## Välislingid

* Ametlik koduleht
*
Oorn

**Oorn** on perekonnanimi.

2025. aasta 1. jaanuari seisuga on perekonnanimi Oorn Eestis 7 mehel ja 7 naisel. Perekonnanimede levikult on Oorn meeste puhul 17083. ja naiste puhul 18341. kohal.

## Nime päritolu
Perekonnanime Oorn ajaloolised juured ulatuvad peamiselt keskaegsesse Hollandisse. Arvatakse, et nimi võib tuleneda geograafilistest tunnusest ja on seotud hollandi sõnaga *oor*, mis tähendab *kõrva* või *sarve*, mis võib viidata mõne piirkonna konkreetsele maastikule või topograafilisele tunnusele.

## Nime kandjaid

* Feliks Oorn (1924–2004), energeetik ja Eesti NSV teeneline õpetaja
* Arvo Oorn (sündinud 1953), ettevõtja, tehnikateadlane ja õppejõud

## Viited
Rytíři Kladno

**Rytíři Kladno** on Tšehhi jäähokiklubi, mis tegutseb Kladnos. See mängib Tšehhi jäähoki kõrgliigas Extraliga. 

Klubi on asutatud 1924. aastal. Klubi president ja omanik on endine NHL-i mängija Jaromír Jágr, kes lisaks oma juhtimisrollile osaleb klubi kodumängudes ka mängijana. 

Klubi koduväljak asub ČEZ Stadionil.

## Saavutused
* **Tšehhoslovakkia meister** (6): 1959, 1975, 1976, 1977, 1978, 1980

## Välislingid
* Ametlik koduleht
* Eliteprospects.com
Smurfid (film)

**"Smurfid"** (inglise keeles "The Smurfs") on 2011. aastal valminud Ameerika Ühendriikide animafilm.

Filmi režissöör on Raja Gosnell, stsenaristid J. David Stem, David N. Weiss, Jay Scherick ja David Ronn. Filmi tootjad on Columbia Pictures ja Sony Pictures Animation.

## Osatäitjad
* Neil Patrick Harris
* Jayma Mays
* Sofía Vergara
* Hank Azaria

## Vaata ka
* Smurfid
* Smurfid 2
* 
* Smurfide suur film

## Välislingid

*
Smurfid: Kadunud külake

**"Smurfid: Kadunud külake"** (inglise keeles "Smurfs: The Lost Village") on 2017. aastal valminud Ameerika Ühendriikide animafilm.

Filmi režissöör on Kelly Asbury, stsenaristid Stacey Harman ja Pamela Ribon. Filmi tootjad on Columbia Pictures ja Sony Pictures Animation.

## Osatäitjad
* Demi Lovato
* Rainn Wilson
* Joe Manganiello
* Jack McBrayer
* Danny Pudi
* Michelle Rodriguez
* Ellie Kemper
* Ariel Winter
* Jake Johnson
* Meghan Trainor
* Mandy Patinkin
* Julia Roberts

## Vaata ka
* Smurfid
* Smurfid 2
* Smurfide suur film

## Välislingid

*
Toomas ja sõbrad: Vaatemäe müsteerium

**"Toomas ja sõbrad: Vaatemäe müsteerium"** (inglise keeles "Thomas & Friends: The Mystery of Lookout Mountain") on 2022. aastal valminud Kanada animafilm.

Filmi režissöör on Campbell Bryer, stsenaristid Craig Carlisle ja Daniel Share-Strom. Filmi tootjad on Mattel Television.

## Osatäitjad
* Aaron Barashi
* Will Harrison-Wallace
* Henri Charles
* Marie Ekins
* Matt Coles
* Sade Smith
* Henry Harrison
* Eva Mohamed
* Holly Dixon
* Chloe Raphael
* Jai Armstrong
* Elliott Garcia
* Jessica Carroll
* Tom Dussek

## Vaata ka
* Toomas ja sõbrad
* Toomas ja sõbrad: Sodori legend kadunud aardest
* Toomas ja sõbrad: Sodori karikas

## Välislingid

*
Eesti võrkpallurite välisklubid

Loend sisaldab välismaa võrkpalliklubisid, kus on mänginud Eesti võrkpallurid. Kollase taustaga on märgitud mängijad, kes võitsid klubi koosseisus vähemalt ühe tiitli (nt riigi meistrivõistlused, karikas, superkarikas, rahvusvahelised võistlused või esiliiga).

*Viimati uuendatud: 25. jaanuar 2026.*

## Eesti meesvõrkpallurid

## Eesti naisvõrkpallurid

## Eesti võrkpallitreenerid
The Smurfs

**"The Smurfs"** on mitme teose pealkiri:

***"[[Smurfid (film)|Smurfid]]"**, 2011. aasta animafilm
...

**[[The Smurfs (ansambel)|The Smurfs]]** on ansambel.
Iisraeli kaitseministeerium

**Iisraeli Kaitseministeerium** (heebrea keeles משרד הביטחון, *Misrad HaBitahon*) on Iisraeli Riigi kaitseministeerium. See vastutab Iisraeli Riigi kaitsmise eest nii sise- kui välisohtude eest. Ministeeriumit juhib kaitseminister, ministeerium asub Tel Avivis HaKiryas.

Kaitseministeeriumi haldusalasse kuuluvad Iisraeli julgeolekujõud, sh Iisraeli sõjavägi, relvatööstusettevõte IMI Systems ja õhutööstusettevõte Israel Aerospace Industries.

Kaitseministeerium loodi, kui Suurbritannia mandaat Palestiinas lõppes, Briti sõjavägi Palestiinast lahkus ning Iisrael 1948. aastal iseseisvus.

## Iisraeli kaitseministrite loend

## Viited

## Välislingid
* Koduleht
John Sherman (ronija)

**John Sherman** (sündinud 1959; hüüdnimega **Verm**) on Ameerika Ühendriikide kaljuronija. Ta on boulderdamise ronimisala pioneer. Ronimise kõrvalt tegeleb ta ka kirjanduse ja loodusfotograafiaga. Ta on üle maailma levinud V-skaala ehk Ameerika boulderdamise süsteemi autor (süsteem on ka tema hüüdnime järgi nime saanud).

## Vaata ka
* John Gill (ronija)
* Fred Nicole

## Viited

## Välislingid
* Koduleht
Radu Miruță

**Radu-Dinel Miruță** (sündinud 8. aprillil 1985 Tismanas) on Rumeenia poliitik ja insener, parlamendiliige ning alates 23. juunist 2025 Rumeenia majandus-, digitaalasjade, ettevõtluse ja turismiminister.

Ta lõpetas aastal 2009 Bukaresti Polütehnilise Ülikooli telekommunikatsioonivõrkude ja tarkvara erialal. Aastal 2013 sai ta samast ülikoolist doktorikraadi telekommunikatsiooni alal. Ta tegutses erasektoris tarkvara- ja telekommunikatsioonivõrkude insenerina. Samuti töötas ta õppejõuna Bukaresti Polütehnilises Ülikoolis.

Ta valiti Saadikutekotta 2020. aastal ja valiti tagasi 2024. aastal (Päästke Rumeenia Liit (*Uniunii Salvați România*) nimekirjas).

23. juunist 2025 on ta Rumeenia majandus-, digitaalasjade, ettevõtluse ja turismiminister (Ilie Bolojani valitsuses).
Chris Sande

**Christopher Joseph Sande** (sündinud 10. veebruaril 1964) on Keenia endine poksija.

Sande sai I keskkaalus (kuni 71 kg) 1988. aasta Seouli olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Henry Maskele (Ida-Saksamaa). 

## Elukutselisena
Sande poksis alates oktoobrist 1989 kuni juulini 2001 elukutselisena. Ta osales  kokku 41 kohtumisel ning on võitnud neist 19 (neist 7 nokaudiga) ja kaotanud 19 (neist 9 nokaudiga). Kaks kohtumist lõppes viigiliselt ja ühe kohtumise tulemus pole teada.

## Viited

## Välislingid
* 
*
Kiivitaja (perekond)

**Kiivitaja** (*Vanellus*) on tülllaste sugukonda kuuluv lindude perekond.

Kiivitajad on keskmise suurusega kahlajad. Esivarbad on keskmise pikkusega, tagavarvas on väike või puudub. Jookse on suhtliselt pikk, tavaliselt veerand tiiva pikkusest. Udusulis pojad on hallikaspruunid ja mustad, kuklal on valge vööt.

Perekonda kuulub 23 liiki:
*andi kiivitaja (*Vanellus resplendens*)
*arukiivitaja (*Vanellus lugubris*)
*etioopia kiivitaja (*Vanellus melanocephalus*)
*hallpea-kiivitaja (*Vanellus cinereus*)
*india kiivitaja (*Vanellus malabaricus*)
*jaava kiivitaja (*Vanellus macropterus*)
*jõgikiivitaja (*Vanellus duvaucelii*)
*karjakiivitaja (*Vanellus melanopterus*)
*kiivitaja ehk harilik kiivitaja (*Vanellus vanellus*)
*kriimkiivitaja (*Vanellus senegallus*)
*kroonkiivitaja (*Vanellus coronatus*)
*kõnnukiivitaja (*Vanellus tectus*)
*leetekiivitaja (*Vanellus albiceps*)
*lokutkiivitaja (*Vanellus miles*)
*lõunakiivitaja (*Vanellus chilensis*)
*pardkiivitaja (*Vanellus tricolor*)
*pikkvarvas-kiivitaja (*Vanellus crassirostris*)
*roosterind-kiivitaja (*Vanellus superciliosus*)
*sagarkiivitaja (*Vanellus indicus*)
*seppkiivitaja (*Vanellus armatus*)
*stepikiivitaja (*Vanellus gregarius*)
*valgekael-kiivitaja (*Vanellus spinosus*)
*valgesaba-kiivitaja (*Vanellus leucurus*)

Kiivitaja on Eestis tavaline haudelind ja läbirändaja, kohatud on ka valgesaba- ja stepikiivitajat.

## Viited
Kosmosejaam Freedom

**Kosmosejaam Freedom** oli 1980. aastatel NASA juhtimisel käivitatud rahvusvaheline projekt, mille eesmärk oli ehitada Maa-lähedasele orbiidile püsivalt mehitatud kosmosejaam. Hoolimata presidendi Ronald Reagani algsest heakskiidust ja projekti avalikustamisest 1984. aasta kõnes, seisis ambitsioonikas projekt silmitsi märkimisväärsete eelarvekärbetega. Lõpuks arenes Freedomi kärbitud versioon Rahvusvahelise Kosmosejaama (ISS) USA Orbitaalsegmendiks (USOS).

Projekti tühistamise ajaks oli NASA kosmosejaama investeerinud umbes 11 miljardit dollarit, kuid see tuli kasuks ISS-i ehitamisel. Nagu algselt kavandatud, oleks jaam olnud koostööprojekt NASA, Jaapani NASDA, Euroopa Kosmoseagentuuri ja Kanada Kosmoseagentuuri vahel. Samad agentuurid osalesid ka USOS-i ehitamisel, kuid ISS-i programmi kuulus ka Venemaa Roskosmos, kes panustas oma märkimisväärse kogemuse põhjal, mille nad olid omandanud Mir-i ja Saljuti kosmosejaamade ehitamisel ja opereerimisel, et luua Vene Orbitaalsegment.

## Viited
Rahvusvaheline Poksiliit

**Rahvusvaheline Poksiliit** (*International Boxing Association*-IBA), endise nimega **Association Internationale de Boxe Amateur** (AIBA), on spordiorganisatsioon, mis korraldab amatöör- ja profipoksimatše ning korraldab maailma- ja maailmajagude meistrivõistlusi. See on üks vanimaid poksiliite maailmas, mis tekkis pärast 1920. aasta suveolümpiamänge. Organisatsiooni president on venelane Umar Kremlev. 2021. aasta seisuga kuulus IBA-sse 198 riiklikku poksiliitu. See korraldab iga kahe aasta tagant toimuvaid IBA poksi maailmameistrivõistlusi. 

Organisatsiooni tegevus Rahvusvaheline Olümpiakomitee (ROK-i) juures oli peatatud alates 2019. aastast, 2023. aasta juunis heitis ROK IBA ametlikult endi ridadest välja, finantsläbipaistvuse ja võimalike sidemete tõttu Venemaa valitsusega.

Poks kuulus küll Pariisi 2024. aasta olümpiamängude kavva, aga ROK korraldas nii kvalifikatsiooni- kui olümpiaturniiri ilma IBA-ta, sama moodi toimiti ka Tokyo 2020. aasta olümpiamängude puhul.

2023. aasta aprillis loodi konkureeriv juhtorgan nimega World Boxing, mille ajutises juhatuses osalesid Common Cause Alliance'i liikmesorganisatsioonide ametnikud. USA Boxing oli esimene riiklik föderatsioon, mis astus IBA-st tagasi, et esindada ainuisikuliselt World Boxingut. IBA mõistis World Boxingu hukka kui "petturliku organisatsiooni", mille ainus eesmärk oli hävitada IBA terviklikkus, ning ähvardas sanktsioonidega riiklike föderatsioonide, sportlaste ja ametnike vastu, kes osalevad selle üritustel. 2023. aasta mais teatas Kremlev, et IBA sponsorlus Gazpromiga lõppes 2022. aasta detsembris. Ta väitis, et kuigi seda mõjutasid teiste spordiorganisatsioonide "soovitused", tehti otsus sõltumatult.

World Boxinguga on juba liitunud 84  alaliitu. 2024. aasta märtsis kinnitas World Boxing, et soovib ROK-ilt saada olümpiapoksi korraldamiseks tunnustust.

2025. aasta veebruaris tunnustas ROK World Boxingut ajutiselt amatöörpoksi rahvusvahelise föderatsioonina. Järgmisel kuul toimunud ROK-i 144. istungjärgul hääletas ROK täitevkomitee soovitusel ühehäälselt poksi taasliitumise poolt suveolümpiaalana 2028. aastal.

## Välislingid

*Ametlik veebileht
*[Poks jääb ikkagi olümpiamängude kavva ([ERR].ee 18.03.2025)]
*ROK andis uuele poksiliidule tunnustuse (ERR.ee 26.02.2025) 
*Eesti poksiliit liitus uue rahvusvahelise alaliiduga (ERR.ee 19.02.2025)
*Olümpialt välja heidetud poksiliit ei leidnud spordikohtus õigust (ERR.ee 3.04.2024)
Blaser R93 Tactical

**Blaser R93 Tactical** on Saksa snaiperrelv. See on käsilukustusega ning põhineb relva Blaser R93 disainil. R93 Tactical on kasutusel politsei- ja sõjaväeüksustes üle maailma. Relva tootis ettevõte Blaser.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
*
World Boxing

**World Boxing** on amatöörpoksi rahvusvaheline spordi juhtorgan. See loodi 13. aprillil 2023. aastal ja koosneb praegu 118 liikmesliidust. Rahvusvaheline Olümpiakomitee tunnustab seda amatöörpoksi rahvusvahelise juhtorganina ning alates 2028. aastast annab see loa poksiks suveolümpiamängudel.

Organisatsioon loodi vastusena Rahvusvahelise Poksiliidu (IBA) ees seisvatele jätkuvatele juhtimis- ja aususprobleemidele, mis viisid selle peatamiseni – ja hiljem väljaviskamiseni – ROK-ist. Selle asutajaliikmed valiti Common Cause Alliance'ist, IBA liikmete rühmast, mis oli Umar Kremlevi presidendiaja ja Venemaa sissetungi ajal Ukrainasse nõudnud läbipaistvust organisatsiooni juhtimise ja rahanduse osas ning võidelnud poksi säilitamise eest olümpiaspordina. 2025. aasta veebruaris andis ROK World Boxingule ajutise tunnustuse pärast ulatuse ja aususe kriteeriumide täitmist; järgmisel kuul kiitis ROK heaks poksi taastamise olümpiaprogrammi.

## Ajalugu

### Ühise Põhjuse Liit

ROK peatas Rahvusvahelise Poksiliidu (ROK) tegevuse 2019. aastal selle juhtimise ja rahandusega seotud probleemide tõttu. Umar Kremlevi presidendiajal, mis algas 2020. aastal, kerkis esile edasine kontroll, sealhulgas süüdistused Venemaa suurenenud mõju kohta (sealhulgas tihedad sidemed president Vladimir Putiniga, sponsorlusleping riikliku naftakompaniiga Gazprom ja osa tegevuse üleviimine Venemaale) ning jätkuvad mured juhtimise, rahanduse ja kohtunike töö usaldusväärsuse pärast.

Venemaa sissetungi ajal Ukrainasse 2022. aastal moodustasid 18 poksiliidu konsortsiumi nimega "Ühise Põhjuse Liit" (CCA), mis nõudis suuremat läbipaistvust oma rahanduse osas (sealhulgas eespool nimetatud Gazpromi leping), sissetungi kahjuliku mõju kindlakstegemist IBA-le ja Venemaa Poksiliidu vastu rangemate meetmete võtmist. CCA lubas ka toetada poksi jätkuvat osalemist suveolümpiaalana.

2022. aasta mais toimunud IBA kongressil, päev enne presidendivalimisi, tunnistas IBA ajutine nimetamisüksus viis CCA-ga seotud kandidaati kõlbmatuks, süüdistades neid keelatud "koostöös" ja kampaanias väljaspool määratud perioodi. Üks kandidaatidest – Hollandi ametnik Boris van der Vorst – esitas apellatsiooni Spordi Arbitraažikohtule (CAS), väites, et kandidaadid oli heaks kiitnud IBA distsiplinaarkomitee, kes oli samuti heaks kiitnud CCA tegevuse, toetades IBA missiooni. CAS tühistas IBA otsuse, mille tulemusel toimus septembris erakorraline IBA kongress; IBA liikmed hääletasid aga van der Vorsti ettepaneku vastu vaidlustada Kremlevi tagasivalimine. 2022. aasta detsembriks oli Common Cause Alliance'i liikmeskond kasvanud 25 föderatsioonini.

## Välislingid

*Ametlik veebileht
USA Orbitaalsegment

**USA Orbitaalsegment** (*United States Orbital Segment*; lühend **USOS**) on nimi Rahvusvahelise Kosmosejaama (ISS) moodulitele ja komponentidele, mille on ehitanud ja mida haldavad Ameerika Ühendriikide kosmoseagentuur NASA, Euroopa Kosmoseagentuur (ESA), Kanada Kosmoseagentuur (CSA) ja Jaapani JAXA. USOS koosneb üheteistkümnest survestatud moodulist ning mitmetest väliselementidest, sealhulgas robotmanipulaatorist Canadarm2. Valdav osa selle segmendi komponentidest viidi orbiidile Space Shuttle'i lendude käigus.

Segmenti jälgitakse ja juhitakse mitmest missioonikontrollikeskusest üle maailma, sealhulgas Johnsoni Kosmosekeskusest Houstonis, Columbuse juhtimiskeskusest Oberpfaffenhofenis ja Tsukuba kosmosekeskusest. USOS sõltub juhtimise, orbiidi säilitamise ja elualalsüsteemide osas siiski Vene Orbitaalsegmendist.

## Viited
Pla de l'Estany jõgi

**Pla de l'Estany jõgi** (katalaani keeles *riu del Pla de l'Estany*) on Ebro jõgikonda kuuluv jõgi Andorras La Massana vallas Arinsali lähedal. 

Jõgi saab alguse Arinsali küla keskusest loodes asuvatest mägedest Riu del Bancal Vedellerist, mida toidavad järved Estanys Forcats.  Üleminekukoht on Pla de l'Estany tTasandikul 2044 m kõrgusel Pla de l'Estany mägionni  ja Coruvilla küünide juures 2044 m kõrgusel. 

Pla de l'Estany jõgi voolab põhjast lõunasse ning ühineb 1750 m kõrgusel Aiguës Junteses 'liidetud veed' Comapedrosa jõega, moodustades Pollósi jõe, mis Comallemple jõega ühinedes moodustab Arinsali jõe. 

Jõgi on nime saanud 2034 m kõrgusel väikese järve kaldal asetseva tasandiku Pla de l'Estany 'järvetasandik või tiigitasandik' järgi.

Pla de l'Estany jõkke suubuvad paremalt Canal de l'Alt, Canal del Terrer Roig ja Canals Males.

Jõe ümbruses on põhiliselt rohumaad.
Estanys Forcats

**Estanys Forcats** (katalaani keeles *estanys Forcats* 'hargnevad järved või hargnevad tiigid') on Ebro ja Valira del Nordi jõgikonda kuuluvad kaks väikest väikese vooluveeogu kaudu omavahel ühenduses olevat mägijärve (liustikujärve) Püreneedes Andorras La Massana valla äärmises loodeosas Arinsali lähedal Comapedrosa orgude looduspargis 2630 km (või 2650 või 2663) kõrgusel merepinnast. Need koos moodustavad looduspargi suurima ja Andorra kõrgeima seisuveekogu. Nende hulka võidakse arvata veel kolmas järv, mis on 2710 m kõrgusel merepinnast. 

Järved toituvad nimetutest allikatest ja sulamisveest. Järvede veed voolavad Riu del Bancal Vedelleri kaudu esmalt ida suunas, seejärel lõunasse üle Pla de l'Estany tasandiku (2000 m). Tasandikul, kus asub ka väike järv, ühinevad nendega veel Port Dreti jõgi ja Montmantelli jõgi ning Forat dels Malhivernsist ja Comapedrosa idanõlvalt lähtuvad veed. Tasandikul, Coruvilla küünide juures, läheb Riu del Bancal Vedeller üle Pla de l'Estany jõeks, mis Aigües Junteses (1750 m) ühineb Comapedrosa jõega, moodustades Pollósi jõe. 

Järvedes on jõeforelli.

Estanys Forcats asetsevad Arinsalist loodes. Nii Prantsusmaa ja Andorra piir kui ka Hispaania ja Andorra piir on mõnesaja meetri kaugusel. Vähem  vähem kui poole kilomeetri kaugusel on Médécourbe'i mäetipp ehk Medacorba mäetipp, mis on kolme piiri punkt Prantsusmaa ja Hispaaniaga. Järved paiknevad Bassers del Bancal Vedellerist lõunas väikeses orus, mida ümbritsevad Medacorba mäetipp, Roca Entravessada ja Racofredi mäetipp. 
Järvedest möödub matkarada GR-11 (GR-11-1), mis läheb lääne suunas Baiau järved mägionni poole üle Hispaania piiri ja ida suunas Riu del Bancal Vedelleri ääres asetseva Pla de l'Estany mägionni poole. Matkarada ületab Estanys Forcatsi mäekuru (*Collada dels Estanys Forcats*; 2743 m kõrgusel), mis ületab Ferrera orgu (Kataloonias) Arinsali oruga. Lihtsam on järvede juurde jõuda Andorra poolt. 

100 m kaugusel esimesest järvest 2640 m kõrgusel kivisel nõlval, mis piirab Estanys Forcatsi orgu, on väike puidust valveta kala- ja jahimeeste Estanys Forcatsi mägionn. Väga lähedal on ka vana metallist katusega varjualune, mis on väga halvas seisukorras. Mägionnid on avatud aasta läbi.

## Vaata ka
*Andorra järvede loend
*Andorra jõgede loend
*Andorra mäetippude loend
*Püreneede geoloogiline ehitus
*Andorra geoloogiline ehitus
*Andorra kliima

## Viited
Bourgesi ringkond

**Bourgesi ringkond** on ringkond Prantsusmaal Centre-Val de Loire'i piirkonnas Cheri departemangus. Ringkond koosneb 128. vallast. Seal elas 170 733 inimest 2022. aastal.

Ringkond asub departemangu keskosas.

## Koosseis
### Kantonid

Bourgesi ringkonda kuuluvad järgmised kantonid (sh mõni vaid osaliselt):

* Avordi kanton (33 valda)
* Bourgesi 1. kanton (1 vald)¹
* Bourgesi 2. kanton (1 vald)¹
* Bourgesi 3. kanton (1 vald)¹
* Bourgesi 4. kanton (1 vald)¹
* Chârost' kanton (13 valda)
* Saint-Doulchardi kanton (3 valda)
* Saint-Germain-du-Puy kanton (18 valda)
* Saint-Martin-d'Auxigny kanton (12 valda 15-st)
* Sancerre'i kanton (36 valda)
* Trouy kanton (12 valda 23-st)
¹Bourgesi vald kuulub nendesse kantonitesse vaid osaliselt

### Vallad

Bourgesi ringkonnas on 1. jaanuari 2025. aasta seisuga järgmised vallad (sulgudes INSEE kood):

## Viited
Abza jõgi

**Abza** ehk **Abze** ehk **Apse** on Daugava jõgikonda kuuluv jõgi Lätis  Ogre piirkonnas. 

Abza algab Madliena vallast, hargnedes Skolasupest, ja voolab läände. Ülemjooksul on jõgi õgvendatud ning voolab läbi luhtade ja soiste lamminiitude. Abza läbib Laubere valda, Ķeipene vald ja Suntaži valda. Jõe suue on Suntažis. Jõgi volab läbi ka Madlienast ja Lauberest. 

Abza suubub vasakult Mazā Juglasse. Jugla järve ja Mīlgrāvise kaudu jõuab selle vesi    Daugavasse.

Abze lisajõed on Ģērdiņstrauts, Sise jõgi, Sivenurga ja Urga jõgi. Jõgi on 25 km pikk.

## Viited
Tulle'i ringkond

**Tulle'i ringkond** on ringkond Prantsusmaal Uus-Akvitaania piirkonnas Corrèze'i departemangus. Ringkond koosneb 105. vallast. Seal elas 70 310 inimest 2022. aastal.

Ringkond asub departemangu keskosas, ulatudes põhjast lõunasse. Piirnedes põhjast Haute-Vienne'i ja Creuse'i departemangudega ja lõunast Loti ja Cantali departemangudega

## Koosseis
### Kantonid

Tulle'i ringkonda kuuluvad järgmised kantonid (sh mõni vaid osaliselt):
* Allassaci kanton (3 valda 12-st)
* Argentat-sur-Dordogne'i kanton (29 valda 30-st)
* Navesi kanton (12 valda 13-st)
* Plateau de Millevachesi kanton (9 valda 33-st)
* Sainte-Fortunade'i kanton (20 valda)
* Seilhac-Monédièresi kanton (21 valda)
* Tulle'i kanton (1 vald)
* Uzerche'i kanton (9 valda 21-st)

### Vallad

Tulle'i ringkonnas on 1. jaanuari 2025. aasta seisuga järgmised vallad (sulgudes INSEE koodid):

## Viited
Pärsia mütoloogia

**Pärsia mütoloogia** või **Iraani mütoloogia** (pärsia keeles: اسطوره‌شناسی ایرانی) on müütide kogum, mida algselt jutustasid muistsed pärslased ja teised Iraani rahvad, ning see on muistse Pärsia rahvaluule žanr. Need lood jutustavad maailma päritolust ja olemusest, jumalustest, kangelastest ja mütoloogiliste olendite elust ja tegevusest ning iidsete pärslaste enda kultuuri ja tavade päritolust ja tähtsusest.

Kaasaegsed teadlased uurivad müüte, et üritada mõista mitte ainult Iraani, vaid terve persosfääri religioosseid ja poliitilisi struktuure, mis hõlmab nii Lääne-Aasiat, Kesk-Aasiat, Lõuna-Aasiat, kui ka Lõuna-Kaukaasia piirkondi, kus Iraani kultuuril on olnud märkimisväärne mõju.
Daniel David

**Daniel-Ovidiu David** (sündinud 23. novembril 1972 Satu Mares) on Rumeenia teadlane ja poliitik, kes on alates 23. detsembrist 2024 Rumeenia haridus- ja teadusminister. Aastatel 2007–2012 oli ta Babeș-Bolyai Ülikooli kliinilise psühholoogia ja psühhoteraapia osakonna juhataja.

Ta lõpetas aastal 1995 Cluj-Napocas asuva Babeș-Bolyai Ülikooli psühholoogia erialal. Seejärel läbis ta samas ülikoolis doktorantuuri, saades doktorikraadi aastal 1999. Seejärel õppis ta käitumis- ja integratiivset meditsiini Icahni meditsiinikoolis Siinai mäel (eraülikoolis New Yorgis).

Aastal 2020 valiti ta Babeș-Bolyai Ülikooli rektoriks. Aastast 2022 on ta nii Rumeenia Akadeemia kui ka Academia Europaea liige.

23. detsembrist 2024 astus ta Rahvusliku Liberaalse Partei soovitusel Rumeenia haridus- ja teadusministri ametikohale Marcel Ciolacu teises valitsuses; 23. juunil 2025 jätkas ta samas ametis Ilie Bolojani valitsuses.
Juri Ušakov

**Juri Viktorovitš Ušakov** (vene keeles Юрий Викторович Ушаков; sündis 13. märtsil 1947 Moskvas) on Venemaa ja endine Nõukogude Liidu diplomaat. Ta oli aastatel 1998–2008 Venemaa suursaadik Ameerika Ühendriikides. Aastast 2012 töötab ta Venemaa presidendi välisnõunikuna. Tal on Venemaa Föderatsiooni 1. klassi tõelise riiginõuniku teenistusaste.

## Elulugu
1970. aastal lõpetas Moskva Riikliku Rahvusvaheliste Suhete Instituudi ja asus tööle NSVL Välisministeeriumis. Lähetati tööle NSV Liidu saatkonda Taanis. Pärast Moskvasse naasmist töötas NSVL Välisministeeriumi Skandinaavia riikide osakonnas. Läbis täiendkoolituse NSV Liidu Diplomaatilises Akadeemias ja kaitses kandidaadikraadi ajaloo alal Põhjamaade välispoliitikast.

1986–1992 NSVL/Venemaa saatkonna ministernõunik Taanis. 1992–1996 Venemaa Föderatsiooni Välisministeeriumi Pan-Euroopa Koostöö Osakonna direktor. Ta vastutas koostöö eest OSCE, EL, NATO, Põhja-Ameerika Koostöönõukogu (NACC), Lääne-Euroopa Liidu (WEU), Euroopa Nõukogu ja piirkondlike Euroopa organisatsioonidega. 

1996-1998 Venemaa Föderatsiooni alaline esindaja Euroopa Julgeoleku- ja Koostööorganisatsiooni (OSCE) juures Viinis, Austrias.

28. jaanuarist 1998 kuni 2. märtsini 1999 Venemaa välisministri asetäitja. Ta vastutas ÜRO-ga suhtlemise, õigus- ja humanitaarküsimuste eest.

16. detsembrist 1998 kuni 31. maini 2008 Venemaa Föderatsiooni erakorraline ja täievoliline suursaadik Ameerika Ühendriikides ning samaaegselt alaline vaatleja Ameerika Riikide Organisatsioonis.

2008–2012 Venemaa Föderatsiooni valitsuse kantseleiülema asetäitja.

Alates 22. maist 2012 Venemaa Föderatsiooni presidendi abi välispoliitika küsimustes.

2022. aasta suvel avastasid "Metla" väljaande uurijad, et Ušakovide perekonnale kuulus kinnisvara enam kui 700 miljoni rubla väärtuses.

Vahetult enne Venemaa sissetungi Ukrainasse nimetas Ušakov USA valitsuse poolt väljakäidud väiteid Venemaa poolt kavandatavast rünnakust "absurdseks". "Me ei saa aru, miks nad levitavad Venemaa kavatsuste kohta ilmselgelt vale informatsiooni," ütles ta USA hoiatuste kohta Venemaa kohesest rünnakust.

## Viited
Benelli Nova

**Benelli Nova** on Itaalia haavlipüss. Seda kasutatakse peamiselt enesekaitseks ja jahil. Relv on valmistatud tugevdatud polümeerist.

## Viited